# Referat af bestyrelsesmøde den 15. oktober 2015

Tilstede: Finn Hansen, Per I. Christiansen, Annette Petursson, Hanne Garnæs og Søs Friberg

Dagsorden:

1. **Status**Der blev givet en ”all round” status på situationen i kredsen og alt så vel ud.
2. **Selvtrænere**  
   Pladsen bliver desværre stadig besøgt af Schæferhundefolk, som godt nok er medlemmer af kredsen, men ikke mener de skal betale årskort ligesom alle andre. Bestyrelsen har haft kontakt til de berørte, men det er først umiddelbart inden dette møde vi har set deres indbetalinger for året 2015. Bestyrelsen synes det er underligt og vil nu skrive direkte til de berørte og præcisere reglerne for benyttelse af pladsen, samt regler for, at have gæster med.
3. **Gæster i kredsen**På baggrund af ovenstående og for at der ikke i fremtiden skal være tvivl, så har bestyrelsen besluttet, at tage et mindre gebyr for gæster på kredsens areal. Reglerne vil være at finde på pladsen, hjemmesiden, samt på kredsens Facebook.

*Banen kan kun benyttes af ikke kredsmedlemmer i følgeskab med et kredsmedlem, eller efter aftale med kredsens BHU formand eller Kredsformand.  
Som gæst betales kr. 20,- per træningsgang for benyttelse af kredsens faciliteter. Det er kredsmedlemmets ansvar at dennes gæst betaler.  
Der skal betales via MobilePay på 30 60 88 61.   
Som gæst er man i en fremmed kreds og skal derfor altid vige pladsen, vente eller lave aftale med kredsens medlemmer, således at disse ikke føler sig tilsidesat.  
Gæster skal naturligvis rette sig efter værtskredsens regler og henstillinger.*

Kvittering for indbetaling til mobil pay skal kunne forevises til bestyrelsen på forlangende.

På denne måde sikrer vi, at alle der benytter pladsen er med til, at give et bidrag til vedligeholdelsen. Vi har alle et ansvar for dette.

Bestyrelsen håber, at dette vil blive respekteret og vi alle kan have glæde af en god træningsplads og alle yder til fællesskabet.

1. **Økonomi**Kassereren gennemgik perioderegnskabet og kredsen har stadig en god og sund økonomi, men også stadig en del ting, som venter på, at blive etableret.
2. **Klubhus  
   Godkendelse hos kommunen**Tegningerne til byggetilladelsen er næsten færdige og vores mål er, at vi får sendt byggetilladelsen (ansøgningen) til kommunen inden udgangen af november 2015.  
   **Varme i klubhus**  
   Bestyrelsen drøftede opvarmningen af klubhuset og behandlede et forslag om etablering af en varmepumpe. Dette har tidligere været drøftet. Bestyrelsen bevilgede MAX kr. 20.000,- til indkøb, montering og opstart af en varmepumpe.  
   Michael Gjerløv har påtaget sig ansvaret for dette projekt og bestyrelsen er hel tryg ved dette. Der er endnu ikke sat tid på, hvornår det sker.  
   **Rengøring i klubhuset**  
   Vi bliver nødt til, at lave en turnus eller andet, således at der bliver aftørret borde og foretaget fejning/vask af gulv. Bestyrelsen vil komme med ideer til dette, men har dog fastsat 2 arbejdsweek ender, hvor det indvendige i klubhuset skal laves færdigt.
3. **Pladsen**  
   Pladsen ser generelt meget flot ud og tak for det store arbejde, der bliver lagt i dette. (Derfor skal vi alle yde til dette arbejde)  
   **Pladsregler**  
   Bestyrelsen har taget pladsreglerne op igen og vil sikre, at de bliver synlige.  
   **Lys på banen og regelsæt for dette**Michael er næsten klar med etableringen, således at man kan tænde lys på banen ved aftentræningen, når der ikke er hold.  
   Hovedtrækkene i dette er:  
   Man skal have en nøgle til klubhuset, som kun udleveres til medlemmer af Schæferhundeklubben for Danmark og tilknyttet kreds 30 Greve.  
   Der skal være betalt årskort eller man skal være tilknyttet et træningshold for, at få en nøgle.  
   Nøglen kan udleveres af kassereren ved betaling af et depositum.  
     
   Lyset kan tændes alle dage i tidsrummet 16.00 – 21.00. Lyset slukker automatisk kl. 21.00 og vil ikke efterfølgende kunne tændes. Der vil blive sat timer på så det kun er tændt i en given tid fra det bliver tændt og så slukker det. Slukker lyset, og man vil fortsætte træningen, går der op 20 minutter inden det kan tændes igen, da pærerne skal køle ned.  
     
   Det den som tænder lysets pligt at det bliver slukket når pladsen bliver forladt. Vi får ikke rabat på strømmen.  
   Bestyrelsen tager lysanvendelsen/forbruget op til revision efter nytår for at se, om det er nødvendigt med brugerbetaling.

1. **Bestyrelsen næste år  
   3 eller 5 mands bestyrelse, hvordan er det gået**  
   Sidste generalforsamling besluttede, at vi skulle have en 3 mands bestyrelse. Bestyrelsen drøftede tiden der er gået og evaluerede på denne beslutning.  
   Bestyrelsen vil indstille til næste generalforsamling, at vi igen genindfører en 5 mands bestyrelse og hører, i den anledning, gerne fra medlemmer, der kunne være interesserede i dette arbejde i kredsen.  
   **BHU**BHU har afholdt sporkursus og spordage med instruktører udefra. Det har været en meget stor succes og det er ikke utænkeligt, at de gentager dette i det nye år.  
   Vore trænere, dem der kunne, har været på inspirationstræning med VM holdet og der er gode og glade tilbagemeldinger herfra. Bestyrelsen er glade for, at vi kan give noget tilbage til vore dygtige trænere.  
   Der er kredsmesterskaber den 25. oktober 2015 og der er køreprøver den 21. november 2015.
2. **Arbejdsdage**  
   Bestyrelsen fastsatte datoer for 2 week ender, hvor der skal ydes lidt arbejde i og for kredsen.

Week enden den 31. oktober og 1. november 2015 og **w**eek enden den 14. november og 15. november 2015. **Hvad skal der laves**Vi skal have sat de sidste inddækninger op i klublokalet  
Vi skal have vasket alle væggene ned  
Vi skal have malet alle væggene  
Det er indendørsarbejde, så vejret er ingen hindring.  
Vi skal have tømt ”den røde container” og kørt de ting på genbrugspladsen, som vi ikke længere selv skal bruge.  
Vi skal have set på de stole og borde, der er inde i containeren og vurderet deres anvendelse.  
Her skal vi bruge stærke kvinder og mænd, biler med en trailer bag og folk med kort til genbrugen (Indbyggere i Greve/Solrød kommuner)  
  
Bestyrelsen klare mål er, at kredsfesten skal afholdes i vore nyindrettede lokaler den 28. november 2015. (Den sidste lørdag i november, også kaldet SiLøNo)  
  
**Kredsfest**Den afholdes den 28. november 2015 kl. 18.00 i klubhuset og vil koste Kr. 150,- (dette er ikke sat op de sidste år). Vi vil i år lave en traditionel julebuffet med sild, lidt lunt og godt samt noget af alt det andet, der hører til. (Vi har lige lidt planlægning her) Der vil kunne købes drikkevarer, så du skal ikke have andet end dit gode humør med.  
Pokaler  
BHU har styr på dette

1. **Eventuelt**Kredsen har 40 års jubilæum i år 2016 og formanden skal nu på jagt efter oplysninger om datoer mv og så må vi se, hvorledes vi skal markere dette.